**Referat af Bestyrelsesmøde 13-09-2022**

Tilstede: Lisbeth Rasmussen, Ole Green, Niels Laasholdt, Michael Sommer, Thomas Jørgensen og John Kryger

**Dagsorden:**

1. **Referent.**

John tager referat.

1. **Siden sidst**

John informerede kort om dige projektet og Digelaugets arbejde. De udsendte opkrævninger via ejendomskattebilletten er dyrere end først beregnet. Det skyldes at Digelauget forventer en rentestigning på det kommende realkreditlån, der skal optages til efteråret når kommunekreditten ophører og diget er færdigbygget. Digelauget og Digelauget generalforsamling kan senere fastsætte den fremtidige kontingent baseret på tilbagebetaling af lånet samt vedligeholdelsesomkostninger. Diget er færdigt i slutningen af februar – dog er der lidt ekstraarbejder på strækningen fra dæmningen og ud til Enø Kystvej nr. 100. som afsluttes med udgangen af marts.

John refererede også fra Pumpelauget og det netop færdige tilsyn med Pumpelaugets dræn. Drænene var generelt fine, men der var en brønd ved Enøkystvej og Stølsgårdsvej der var tilsandet. Brønden blev suget ved tilsynet.

Bestyrelsen diskuterede i den forbindelse foreningens forpligtigelse omkring vores egne dræn. Foreningens dræn er tilsluttet det samlede drænsystem (markdræn og pumpelaugsdræn). Vi skal sikre at vores dræn fungerer og løbende tilses og spules når og hvis der samles sand i drænene. Ole og John vil kigge nærmere på vores samlebrønde og sikre at de tilses – i samarbejde med Hans R. Jørgensen og Pumpelauget.

1. **Regnskab.**

Årsregnskabet blev fremlagt og princip-godkendt. Det blev besluttet at bestyrelsen søger revisions-bistand til at færdiggøre og afstemme regnskabet inden det fremlægges til godkendelse hos vores egne revisorer. John og Niels havde afsøgt markedet og bestyrelsen besluttede af gå videre med en mindre revisionsfirma i Næstved. Der forventes en omkostning på ca. kr. 2.500 inkl. Moms for arbejdet.

1. **Området ved molokkerne – klipning af hæk og rydning af arealer ud mod marken ved Havbakken.**

Området modsat molokkerne er blevet jævnet og stabiliseret ca. 1 m. fra vejkanten og ind mod hækken. Det tilplantes med græs. Thomas spreder græs når foråret nærmer sig.

Området er meget blødt. Vi regner med at det sætter sig, og hvis det er nødvendigt skal vejkanten stabiliseres yderligere – stampes med knust asfalt.

Klipning og rydning af områderne ved Havbakken er bestilt. John rykker for dato på arbejdet. Når arbejdet er udført, skal grundejerne som har fællesareal ind mod marken oplyses om deres vedligeholdelsespligt af fællesarealerne.

1. **Hjertestarter.**

Ole og John er ikke kommet nærmere med undersøgelsen af hvilken hjertestarterordning vi eventuelt skal vælge. Ole og John undersøger markedet og har et forslag klar til næste bestyrelsesmøde.

1. **Badebro.**

Arbejdet med potentiel etablering af badebroen er meget tæt på at vi kan igangsætte arbejdet. Badebro udvalget har besigtiget en brugt badebro på Møn som kan købes for kr. 30.000. Herudover skal broen fragtes til Enø og opsættes. Her er det modtaget et tilbud fra NBS Marine på ca. kr. 18.000. Før broen kan opsættes skal der støbes et fundament og en mindre platform ved stenmolen for neden af trappen. Michael undersøger pris og omfang af denne opgave. Totalt forventer vi omkostninger på ca. kr. 70.000 til indkøb og opsætning. Måske lidt mere, afhænger af omkostningerne til forarbejdet.

Omkostningerne dækkes af sponsor tilskud, tilskud fra Friluftsrådet på kr. 30.000, tilskud fra brugerne samt i sidste ende tilskud fra Grundejerforeningen. Friluftsrådets tilskud er betinget af at der laves kajaktilløbs faciliteter på badebroen.

Bestyrelsen diskuterede omkostningerne og vedligeholdelsesomkostningerne. For at undgå at bestyrelsen og Grundejerforeningen skal dække større vedligeholdelsesomkostninger fremover skal badebro udvalget sikre at der indsamles ekstra penge som buffer til en større omkostning ved f.eks. stormskade på badebroen.

Niels og Michael arbejder videre med at skaffe yderligere sponsorer og at få sponsorpengene ind på bankkontoen.

Hvis badebro udvalget kan fremlægge et regnskab, der sikrer et rimeligt vedligeholdelsesbeløb til badebroen, kan vi købe og etablere badebroen til april 2023, og dermed have badebroen klar til badesæsonen.

1. **næste møde**

Vi aftalte at næste møde afholdes i marts med fokus på badebro og forberedelse til generalforsamlingen. Mødet fastsættes når badebro udvalget er klar med regnskabet.

Der er fastsat møde den 27 april – med efterfølgende middag på kanalkroen.

Referat udsendt til godkendelse 08-22-2023

Godkendt via mails